ร้าน Jack Sparrow Steak House ใครใช้ GPS ให้ใส่พิกัด 99.993315 และ 14.029775 ร้านจะอยู่เลยศูนย์โตโยต้า กำแพงแสน ไปเล็กน้อย
เมนูร้านนี้เป็นแผ่นไม้ ดูเท่มาก
อาหารมาไวดี จานใหญ่มาก
อย่างแรก สเต็กริบอาย ราคา 480 บาท มาแบบ medium-rare เนื้อชิ้นหนา นุ่มมาก อร่อยจริง 
น้ำจิ้มที่นี่มี 2 แบบ แบบมายองเนส (มั้ง) และจิ้มแจ่ว แบบแรกอร่อย ออกหวานนิด ๆ ส่วนน้ำจิ้มแจ่วเค็มไปหน่อย
อีกชิ้นคือ เซอร์ลอยด์ ราคา 320 บาท เนื้อชิ้นนี้หนาน้อยกว่าชิ้นแรก แต่ก็นุ่มดี และชิ้นใหญ่ ชิ้นนี้มาแบบหมักเครื่องเทศ คล้าย ๆ ผงกะหรี่และขมิ้น ซึ่งจริง ๆ พวกเราชอบแบบเนื้อธรรมดาไม่ต้องปรุงมากกว่า เลยเศร้าเล็กน้อย
พวกเรายังอยากชิมบาร์บีคิวซี่โครง จริง ๆ อยากชิมซี่โครงเนื้อ แต่เขาไม่มี เลยต้องกินซี่โครงหมูแทน ตอนมานี่ตกใจเลย ชิ้นใหญ่มาก ราคา 400 บาท งงกับการกินมาก แต่จริง ๆ ก็กินไม่ยาก แค่หั่นตามยาว เลาะเนื้อไปเรื่อย ๆ เพราะที่นี่เขาตุ๋นเนื้อมาจนนุ่มมากแล้ว เนื้อซี่โครงอร่อยมากแล้ว ปรุงมาดี แต่ซ้อสบาร์บีคิวยังไม่เข้มข้น เข้มข้นอีกนิดจะ perfect เลยจานนี้

โดยสรุป (ความเห็นส่วนตัว เป็นความเห็นเฉพาะวันที่ไปใช้บริการ กรุณาอย่าใช้อ้างอิง)
รสชาติ ... เนื้อคุณภาพดี จานริบอายอร่อยมาก ส่วนซี่โครงก็ตุ๋นมาดี   
ความสะอาด ... ร้านสะอาดดี
บรรยากาศ ... บรรยากาศดี ร้านเล็ก ๆ น่ารัก
บริการ ... น้องพนักงานบริการดี แต่มีปัญหาเรื่องการบอกเวลาเปิดปิด งง ๆ หน่อย  
ราคา ... ราคาถือว่าไม่แพง จานใหญ่ 
ที่จอดรถ ... มีที่จอดรถของร้าน จอดสบายมาก ๆ